
GULBENES NOVADA PAŠVALDĪBAS DOMES LĒMUMS
Gulbenē

	2026.gada 31.jūlijā
	Nr. GND/2026/

	
	(protokols Nr.; .p)



Par Rankas pagasta zemes vienību ar kadastra apzīmējumiem 50840040307, 50840040308  un 50840040309 apvienošanu

Izskatīts […] (turpmāk – iesniedzējs), 2026.gada 17.jūnija iesniegums (Gulbenes novada pašvaldībā saņemts 2026.gada 18.jūnijā un reģistrēts ar Nr. GND/5.13.3/26/1556-F), kurā lūgts atļaut apvienot zemes vienības ar kadastra apzīmējumiem 50840040307 21,33 ha platībā, 50840040308 5,16 ha platībā, kas ietilpst nekustamā īpašuma Rankas pagastā ar nosaukumu “Meža Jēpi”, kadastra numurs 50840040307, sastāvā, un zemes vienību ar kadastra apzīmējumu 50840040309 8,46  ha platībā, kas ietilpst nekustamā īpašuma Rankas pagastā ar nosaukumu “Jaunjēpi”, kadastra numurs 50840040309, izveidojot vienu zemes vienību un ietverot to nekustamā īpašuma “Meža Jēpi”, Rankas pagasts, Gulbenes novads, kadastra numurs 50840040307, sastāvā.  Iesniegumā norādīts, ka minētās zemes vienības pieder vienam īpašniekam un savstarpēji robežojas. Apvienošana nepieciešama, lai nodrošinātu efektīvu īpašuma apsaimniekošanu un vienotu mežsaimniecisko darbību.
Izskatot minēto iesniegumu, kā arī izvērtējot lietas faktiskos un tiesiskos apstākļus, konstatēts turpmākais. 
[bookmark: _Hlk229562215][bookmark: _Hlk224633210][bookmark: _Hlk224633485][bookmark: _Hlk229562320]Saskaņā ar Vidzemes rajona tiesas Rankas pagasta zemesgrāmatas nodalījumu Nr. 100000078915 nekustamā īpašuma ar nosaukumu “Meža Jēpi”, Rankas pagasts, Gulbenes novads, kadastra numurs 50840040307, kas sastāv no divām zemes vienībām ar kadastra apzīmējumiem 50840040307 21,33 ha platībā un 50840040308 5,16 ha platībā, īpašuma tiesības ir nostiprinātas iesniedzējam, pamatojoties uz tiesneses Sanitas Vilciņas 2026. gada 17. aprīļa lēmumu, žurnāls Nr. 300008552694.
[bookmark: _Hlk229562988]Saskaņā ar Vidzemes rajona tiesas Rankas pagasta zemesgrāmatas nodalījumu Nr. 100000089103 nekustamā īpašuma ar nosaukumu “Jaunjēpi”, Rankas pagasts, Gulbenes novads, kadastra numurs 50840040309, kas sastāv no zemes vienības ar kadastra apzīmējumu 50840040309 8,46 ha platībā, īpašuma tiesības ir nostiprinātas iesniedzējam, pamatojoties uz tiesneses Lolitas Marovskas 2026. gada 17. aprīļa lēmumu, žurnāls Nr. 300008555436.
Izskatot iesniedzēja 2026. gada 28. aprīļa iesniegumu (Gulbenes novada pašvaldībā saņemts 2026. gada 28. aprīlī un reģistrēts ar Nr. GND/5.13.3/26/1113-F), kurā tika lūgts atļaut apvienot zemes vienību ar kadastra apzīmējumu 50840040307 un zemes vienību ar kadastra apzīmējumu 50840040309, jo abas zemes vienības pieder vienam īpašniekam un savstarpēji robežojas, Gulbenes novada pašvaldības dome 2026. gada 28. maijā pieņēma lēmumu Nr. GND/2026/356 “Par Rankas pagasta zemes vienību ar kadastra apzīmējumiem 50840040307 un 50840040309 apvienošanu” (protokols Nr.9; 11. p.) (turpmāk – Lēmums), ar kuru nolēma: 
1) 	apvienot vienā zemesgabalā zemes vienības ar kadastra apzīmējumiem 50840040307 21,33 ha platībā un 50840040309 8,46 ha platībā;
[bookmark: _Hlk229562893]2)	saglabāt jaunizveidoto zemes vienību 29,79 ha platībā nekustamā īpašuma ar nosaukumu “Meža Jēpi”, Rankas pagasts, Gulbenes novads, kadastra numurs 50840040307, sastāvā; 
3) 	noteikt jaunizveidotajai zemes vienībai 29,79 ha platībā nekustamā īpašuma lietošanas mērķi – zeme, uz kuras galvenā saimnieciskā darbība ir mežsaimniecība (NĪLM kods 0201);
4) 	likvidēt un dzēst no Nekustamā īpašuma valsts kadastra informācijas sistēmas nekustamo īpašumu “Jaunjēpi”, Rankas pagasts, Gulbenes novads, kadastra numurs 50840040309;
5)	lēmumu nosūtīt […] 
Lēmums ir iesniedzējam labvēlīgs tiesisks administratīvais akts. Līdz šim brīdim Lēmums nav izpildīts (zemes vienību ar kadastra apzīmējumiem 50840040307 un 50840040309 apvienošana Nekustamā īpašuma valsts kadastra informācijas sistēmā un zemesgrāmatā nav reģistrēta). No 2026. gada 17. jūnija iesnieguma izriet, ka iesniedzējs pirms Lēmuma izpildes ir izteicis jaunu gribu un lūdz apvienot vienā zemes vienībā ne tikai zemes vienības ar kadastra apzīmējumiem 50840040307 un 50840040309, bet arī zemes vienību ar kadastra apzīmējumu 50840040308. 
Ņemot vērā, ka Lēmums nav izpildīts, iesniedzējs ar 2026. gada 17. jūnija iesniegumu ir mainījis iepriekš izteikto lūgumu un lūdzis cita satura administratīvā akta izdošanu, Lēmums vairs neatbilst iesniedzēja gribai, un, lai nodrošinātu tiesisko noteiktību un nepieļautu divu savstarpēji pretrunīgu administratīvo aktu vienlaicīgu spēkā esību, Lēmums ir atzīstams par spēku zaudējušu, vienlaikus izdodot jaunu administratīvo aktu.
Atbilstoši Administratīvā procesa likuma 83. panta pirmajai daļai iestāde pēc savas iniciatīvas vai personas iesnieguma var uzsākt administratīvo procesu no jauna un lemt par administratīvā akta atcelšanu saskaņā ar šā likuma 85.-88. panta noteikumiem. Šā panta otrā daļa nosaka, ka administratīvo aktu atceļ ar jaunu administratīvo aktu. 
Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
Zemes ierīcības likuma 8.panta trešās daļas 2.punkts nosaka, ka zemes ierīcības projekts nav izstrādājams, ja apvieno divas vai vairākas blakus esošas zemes vienības un par to ir pieņemts vietējās pašvaldības lēmums. 
[bookmark: _Hlk155617270][bookmark: _Hlk155617300]Nekustamā īpašuma valsts kadastra likuma (turpmāk – Kadastra likums) 1.panta 6.punkts nosaka, ka kadastra objekts ir Nekustamā īpašuma valsts kadastra informācijas sistēmā reģistrēts nekustamais īpašums kā īpašuma objektu kopums, kā arī zemes vienība, būve, telpu grupa un zemes vienības daļa. Kadastra likuma 11.panta otrās daļas 1.punkts nosaka, ka nekustamā īpašuma objektu nosaka nekustamajam īpašumam, kas ierakstīts zemesgrāmatā; sadala vai apvieno tikai zemesgrāmatā ierakstītu nekustamo īpašumu; nekustamā īpašuma objektu nosaka vai nekustamo īpašumu veido, ja Kadastra informācijas sistēmā reģistrētās izmaiņas nekustamā īpašuma sastāvā ir ierakstītas zemesgrāmatā. 
[bookmark: _Hlk155617364]Kadastra likuma 19.panta 4.punkts nosaka, ka, pamatojoties uz šā likuma 24.panta pirmās daļas 1., 2., 3., 5., 6., 7. un 11.punktā minēto personu iesniegumu, atbilstoši normatīvo aktu un šā likuma 34.panta nosacījumiem Kadastra informācijas sistēmā drīkst apvienot vairākus viena veida nekustamā īpašuma objektus vienā nekustamā īpašuma objektā, 32.panta pirmā daļa nosaka, ka nekustamo īpašumu veido un tā sastāvu groza normatīvajos aktos noteiktajā kārtībā, 33.panta 3.punkts nosaka, ka nekustamo īpašumu veido, apvienojot reģistrētus nekustamos īpašumus vienā nekustamajā īpašumā. 
Kadastra likuma 21.panta 1.punkts nosaka, ka ierakstu par nekustamā īpašuma objektu Kadastra informācijas sistēmā dzēš šādos gadījumos - apvienošanas rezultātā reģistrētu nekustamā īpašuma objektu pievieno citam reģistrētam nekustamā īpašuma objektam (vienlaikus maina apvienotā reģistrētā nekustamā īpašuma objekta ārējo kontūru vai apjomu) un aktualizē datus Kadastra informācijas sistēmā.
Ministru kabineta 2006.gada 20.jūnija noteikumu Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.2.apakšpunkts noteic, ka lietošanas mērķi nosaka, ja tiek izveidota jauna zemes vienība vai zemes vienības daļa. Šo noteikumu 30.punkts nosaka, ka lauku teritorijās zemes vienībai, kas neatbilst šo noteikumu II1 nodaļas regulējumam un kuru izmanto tikai lauksaimniecībai, mežsaimniecībai un ūdenssaimniecībai, nosaka vienu lietošanas mērķi; lai noteiktu lietošanas mērķi, nosaka zemes vienībā dominējošo ekonomisko darbību, salīdzinot zemes lietošanas veidu platības meža zemei, zemei zem ūdeņiem un lauksaimniecībā izmantojamai zemei; uz zemes vienības esošai dzīvojamo ēku un palīgēku vai lauku saimniecību nedzīvojamo ēku apbūvei atsevišķi nenosaka lietošanas mērķi no lietošanas mērķu klases “Apbūves zeme”.
[bookmark: _Hlk229562440][bookmark: _Hlk229562417]Zemes vienībai ar kadastra apzīmējumu 50840040307 21,33 ha platībā noteikts nekustamā īpašuma lietošanas mērķis – zeme, uz kuras galvenā saimnieciskā darbība ir mežsaimniecība (NĪLM kods 0201).
Zemes vienībai ar kadastra apzīmējumu 50840040308 5,16 ha platībā noteikts nekustamā īpašuma lietošanas mērķis – zeme, uz kuras galvenā saimnieciskā darbība ir mežsaimniecība (NĪLM kods 0201).
Zemes vienībai ar kadastra apzīmējumu 50840040309 8,46 ha platībā noteikts nekustamā īpašuma lietošanas mērķis – zeme, uz kuras galvenā saimnieciskā darbība ir mežsaimniecība (NĪLM kods 0201).
Zemes vienība ar kadastra apzīmējumu 50840040307 robežojas ar zemes vienību ar kadastra apzīmējumu 50840040309, savukārt zemes vienība ar kadastra apzīmējumu 50840040309 robežojas ar zemes vienību ar kadastra apzīmējumu 50840040308. 
Pamatojoties uz Pašvaldību likuma 10.panta pirmās daļas 21.punktu, Zemes ierīcības likuma 8.panta trešās daļas 2.punktu, Nekustamā īpašuma valsts kadastra likuma 1.panta 6., 14.punktu, 11.panta otrās daļas 1.punktu, 19.panta 4.punktu, 32.panta pirmo daļu, 33.panta 3.punktu, 21.panta 1.punktu, Ministru kabineta 2006.gada 20.jūnija noteikumu Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.2.apakšpunktu un 30.punktu, atklāti balsojot: ar  balsīm “Par”- , “Pret”- , “Atturas”- , “Nepiedalās”-, Gulbenes novada pašvaldības dome NOLEMJ:
1. 	Atzīt par spēku zaudējušu Gulbenes novada pašvaldības domes 2026. gada 28. maija lēmumu Nr. GND/2026/356 (protokols Nr. 9; 11. p) “Par Rankas pagasta zemes vienību ar kadastra apzīmējumiem 50840040307 un 50840040309 apvienošanu”.
[bookmark: _Hlk231822466]2. 	Apvienot vienā zemesgabalā zemes vienības ar kadastra apzīmējumiem 50840040307 21,33 ha platībā, 50840040308 5,16 ha platībā un 50840040309 8,46 ha platībā. Jaunizveidotās zemes vienības robežas noteikt saskaņā ar izkopējumu no digitālās kadastra kartes (pielikums), kas ir šī lēmuma neatņemama sastāvdaļa.
3. 	Saglabāt jaunizveidoto zemes vienību 34,95 ha platībā nekustamā īpašuma ar nosaukumu “Meža Jēpi”, Rankas pagasts, Gulbenes novads, kadastra numurs 50840040307, sastāvā.
4. 	Noteikt jaunizveidotajai zemes vienībai 34,95 ha platībā nekustamā īpašuma lietošanas mērķi – zeme, uz kuras galvenā saimnieciskā darbība ir mežsaimniecība (NĪLM kods 0201).
5. 	Likvidēt un dzēst no Nekustamā īpašuma valsts kadastra informācijas sistēmas nekustamo īpašumu “Jaunjēpi”, Rankas pagasts, Gulbenes novads, kadastra numurs 50840040309.
6.	Lēmumu nosūtīt […]
Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.
Saskaņā ar Administratīvā procesa likuma 70.panta pirmo daļu administratīvais akts stājas spēkā ar brīdi, kad tas paziņots adresātam. Atbilstoši Paziņošanas likuma 9.panta otrajai daļai dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.


Gulbenes novada pašvaldības domes priekšsēdētājs		                                  N. Mazūrs




Pielikums 31.07.2026. Gulbenes novada domes lēmumam GND/2026/

Gulbenes novada pašvaldības domes priekšsēdētājs					N. Mazūrs

